Bătăi de stradă în Roma din cauza noilor restricții. Poliția a scos tunurile de apă.
Autorităţile italiene au scos tunurile de apă pe străzile din Roma. Italienii sunt nemulţumiţi de noile restricţii, în vigoare pentru cel puţin o lună. Italia a înregistrat peste 21.000 de cazuri noi de infectare doar marţi.
În Italia nu e liniște de câteva zile. Oamenii au ieşit din nou să protesteze din cauza măsurilor impuse de numărul mare de infectări. Protestatarii şi-au strigat nemulţumirile în centrul Romei. Autorităţile au folosit, de data asta, tunuri de apă pentru a dispersa mulţimea. În imagini poţi vedea şi cum mai mulţi protestari par să arunce cu petarde către forţele de ordine. Îţi reamintesc că restaurantele şi cafenelele din Italia au fost nevoite să îşi micşoreze programul de funcţionare, iar cinematografele şi sălile de sport s-au închis. Guvernul italian a impus măsurile de restricţie pentru cel puţin o lună. Italia a înregistrat peste 21.000 de mii de cazuri noi de coronavirus doar ieri.